**PAKALPOJUMA LĪGUMS Nr. DIKS-18-2002-lī**

Rīgā

2018. gada 16.  augustā

**Rīgas domes Izglītības, kultūras un sporta departaments**, (turpmāk – Pasūtītājs vai Departaments), direktora p.i. Baibas Šmites personā, kura rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas pilsētas pašvaldības nolikums” 110. punktu un Rīgas domes 2009. gada 17. decembra nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, no vienas puses, un

**biedrība “Staro 100”** Nr. 40008236900 (turpmāk – Izpildītājs), valdes locekles Gundegas Cekules personā, kura darbojas uz statūtu pamata,

abi kopā saukti Puses, bez viltus, spaidiem vai maldības, pamatojoties uz iepirkuma „Latvijas Republikas proklamēšanas 100. gadadienai veltītā muzikālā gaismas uzveduma “Saules mūžs” mākslinieciskās un tehniskās realizācijas un autoruzraudzības nodrošinājums”, identifikācijas Nr. RD IKSD 2018/14 (turpmāk – Iepirkums) rezultātiem, noslēdz šo līgumu (turpmāk – Līgums) ar šādiem noteikumiem:

1. **Līguma priekšmets**
   1. Pasūtītājs uzdod un apmaksā, bet Izpildītājs veic Latvijas Republikas proklamēšanas 100. gadadienai veltītā muzikālā gaismas uzveduma “Saules mūžs” (turpmāk – Uzvedums) mākslinieciskās un tehniskās realizācijas un autoruzraudzības nodrošinājumu (turpmāk – Pakalpojums) saskaņā ar pielikumiem un šī Līguma nosacījumiem:
      1. Iepirkuma Tehnisko specifikāciju (1. pielikums) ar tās pielikumiem,

1.1.2. Izpildītāja Iepirkumā iesniegtais Finanšu piedāvājums un Projekta sagatavošanas un realizēšanas izmaksu tāme(turpmāk – Tāme) (2. pielikums),

1.1.3. Izpildītāja Iepirkumā iesniegto Uzveduma sagatavošanas un realizēšanas darba un laika plānu (3. pielikums),

1.1.4. Saskaņā ar 1. pielikumu, iesniegt pielikumus, kas abpusēji saskaņoti tiks pievienoti šim Līgumam, t.sk.:

1.1.4.1. līdz 2018. gada 10. septembrim Uzveduma tehniskās uzbūves un nobūvēs darba un laika plāns (4. pielikums);

1.1.4.2. līdz 2018. gada 1.oktobrim Uzveduma tehniskais un mākslinieciskais risinājums atbilstoši laika apstākļiem (labu laika apstākļu un redzamības gadījumā (variants Nr.1) un sliktu laika apstākļu (migla, sniegputenis un tml.) gadījumā (variants Nr.2), t.sk. iesniedzot detalizētu pirotehnisko materiālu sarakstus (5. pielikums);

1.1.4.3. līdz 2018. gada 15. oktobrim Uzveduma vizualizācija sinhronizācijā ar muzikālo materiālu uz reālā vides fona (audio/video fails WMV jeb MPG4 kompresēta faila formātā) saskaņā ar Tehniskās specifikācijas 1. punkta 4. apakšpunktu. (6. pielikums);

1.1.4.4. līdz 2018. gada 3. decembrim Atskaiti par īstenotā Uzveduma projekta norisi un rezultātiem;

1.1.4.8. līdz 2018. gada 17. decembrim Finanšu atskaiti par trešo personu sniegtajiem pakalpojumiem;

1.2. Visi Līguma pielikumi ir šī Līguma neatņemamas sastāvdaļas.

1.3.Izpildītājs veic Pakalpojumu, izmantojot savus resursus, iekārtas un materiālus.

1.4. Pakalpojuma izpildes termiņš tiek noteikts līdz 2018. gada 20. decembrim.

1. **Līguma summa un norēķinu kārtība**
   1. Līguma kopējā summa par Pakalpojumu tiek noteikta EUR 284 348,79 (divi simti astoņdesmit četri tūkstoši trīs simti četrdesmit astoņi *euro* un 79 centi), tai skaitā pievienotās vērtības nodoklis 21% EUR 49349,79 (četrdesmit deviņi tūkstoši trīs simti četrdesmit deviņi *euro* un 79 centi) saskaņā ar Tāmi, kas ir šī Līguma neatņemama sastāvdaļa.
   2. Pasūtītājs veic Līguma 2.1. punktā noteiktās Līguma kopējās summas apmaksu šādā kārtībā:
      1. priekšapmaksa 20 % apmērā no Līguma kopējās summas, t.i. EUR 56 869,76 (piecdesmit seši tūkstoši astoņi simti sešdesmit deviņi *euro* un 76 centi), Pasūtītājs apmaksā 14 (četrpadsmit) dienu laikā pēc Līguma parakstīšanas un elektroniskā rēķina saņemšanas, ieskaitot to Izpildītāja norādītajā kontā,
      2. nākamais maksājums par izpildīto Pakalpojuma daļu/ posmu 40 % apmērā no Līguma kopējās summas, t.i. EUR 113 739,51 (viens simts trīspadsmit tūkstoši septiņi simti trīsdesmit deviņi *euro* un 51 cents) Pasūtītājs apmaksā 14 (četrpadsmit) dienu laikā pēc Pakalpojuma daļas pieņemšanas – nodošanas akta parakstīšanas un elektroniskā rēķina saņemšanas, ieskaitot to Izpildītāja norādītajā kontā,
      3. nākamais maksājums par izpildīto Pakalpojuma daļu/ posmu 20 % apmērā no Līguma kopējās summas, t.i. EUR 56 869,76 (piecdesmit seši tūkstoši astoņi simti sešdesmit deviņi *euro* un 76 centi) Pasūtītājs apmaksā 14 (četrpadsmit) dienu laikā pēc Pakalpojuma daļas pieņemšanas – nodošanas akta parakstīšanas un elektroniskā rēķina saņemšanas, ieskaitot to Izpildītāja norādītajā kontā,
      4. pēdējais maksājums par pilnu Pakalpojuma izpildi 20 % apmērā no Līguma kopējās summas, t.i. EUR EUR 56 869,76 (piecdesmit seši tūkstoši astoņi simti sešdesmit deviņi *euro* un 76 centi Pasūtītājs apmaksā 14 (četrpadsmit) dienu laikā pēc pilnas Pakalpojuma sniegšanas pieņemšanas – nodošanas akta parakstīšanas un elektroniskā rēķina saņemšanas, ieskaitot to Izpildītāja norādītajā kontā.

2.3. Rēķina formāts un iesniegšanas kārtība:

2.3.1. Izpildītājs sagatavo un iesniedz Pasūtītājam apmaksai rēķinu elektroniskā formātā atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu. E-rēķina veidlapā laukā „Speciālas atzīmes” **obligāti norādīt** atzīmi „**LV100projekti”**.

* + 1. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;

2.3.3. Ja Izpildītājs ir iesniedzis nepareizi aizpildītu un/ vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā rēķina apmaksas termiņu skaita no dienas, kad Izpildītājs ir iesniedzis atkārtotu elektronisko rēķinu.

1. **Pakalpojuma izpildes nodošanas un pieņemšanas kārtība**
   1. Pakalpojums vai Pakalpojuma daļa/ posmi tiek nodoti Pasūtītājam ar nodošanas – pieņemšanas aktu, kura projektu sastāda Izpildītājs.
   2. Pasūtītājs 3 (trīs) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma vai attiecīgās Pakalpojuma daļas/ posma pārbaudi un paraksta Pakalpojuma pieņemšanas - nodošanas aktu.
   3. Ja sniegtā Pakalpojuma laikā konstatēti trūkumi vai defekti vai neatbilstība Pakalpojuma Tehniskās specifikācija noteikumiem, Pasūtītājs ir tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.
   4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 3 (trīs) darba dienu laikā.

**4. Līguma darbības, izpildes termiņš un kārtība**

4.1. Līgums stājas spēkā tā abpusējas parakstīšanas dienā un ir spēkā līdz pilnīgai Pušu saistību izpildei.

4.2. Izpildītājs:

* + 1. Izpildītājs veic Pakalpojumu apzinīgi, centīgi, profesionāli, augstākā vai līdzvērtīgā kvalitātē, ar to iemaņu, rūpības un centības līmeni, kāds piemīt citiem šīs nozares profesionāļiem, kas veic līdzīga veida Pakalpojumus. Pakalpojums tiek veikts saskaņā ar Līgumu un pielikumiem.
    2. Pakalpojums Izpildītājam jāveic Līgumā noteiktajos termiņos.
    3. Izpildītājs apņemas kompetences ietvaros nodrošināt sekmīgu, atbilstošu un drošu Uzveduma norisi, organizējot sadarbību Uzvedumasagatavošanas un realizācijas laikā starp visām Uzvedumā iesaistītajām personām, veicot visas nepieciešamās darbības atbilstoši Līgumam un Pasūtītāja rakstiskajiem un mutiskajiem norādījumiem.
    4. Izpildītājs apņemas pēc Pasūtītāja pieprasījuma rakstveidā vai mutiski sniegt informāciju par Pakalpojuma izpildes gaitu,
    5. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
    6. Izpildītājs apņemas saskaņot ar Pasūtītāju visas izmaiņas, kādas radušās Pakalpojuma izpildes gaitā, kā arī informēt Pasūtītāju par visiem šķēršļiem un problēmām, kas varētu kavēt Pakalpojuma veiksmīgu izpildi vai ietekmēt to kvalitāti.
    7. saskaņo Uzveduma norisi ar attiecīgajām valsts un pašvaldības institūcijām, nodrošinot visas nepieciešamās atļaujas un saskaņojumus pakalpojuma nodrošināšanai,
    8. nodrošina Uzveduma norišu vietu apsardzi;
    9. veicot Līguma izpildi, ievēro visas valsts un pašvaldības institūciju likumīgās prasības, kādas var tikt izvirzītas vai ir izvirzāmas Līgumā paredzēto darbu izpildei;
    10. ievēro visas prasības attiecībā uz darbu izpildes drošību saskaņā ar Publisku izklaides un svētku pasākumu drošības likumu;
    11. nekavējoties pēc Uzveduma veic visu tehnisko iekārtu demontāžu un izvešanu no Uzveduma norišu vietām;
    12. atceļ vai pārtrauc Uzvedumu vai tā tehniskās izbūvi, ja to prasa darbu izpildes drošības apsvērumi visos gadījumos, kad cēloņu novēršana nav atkarīga no Izpildītāja vai šos cēloņus Izpildītājs nav spējīgs ar saviem spēkiem novērst;
    13. Pakalpojumu sniegšanas un sagatavošanas laikā atbilstoši kompetencei sadarboties ar Latvijas valsts simtgades pasākumu organizatoriem 11. novembra krastmalā (kontaktpersona Ludmila Levite, tālr., e-pasts:)
    14. sagatavot informāciju par Uzveduma reklāmas materiāliem, saskaņot Uzveduma informatīvos un reklāmas materiālus ar Pasūtītāju līdz publicēšanai, iesūtot saskaņojamos materiālus elektroniski Departamenta norādītajai kontaktpersonai (kontaktpersona – Dzintra Oga-Vasule, e-pasts, tālr.).
  1. Pasūtītājs:
     1. sniedz Izpildītājam informāciju un dokumentāciju, kas nepieciešama Pakalpojuma izpildes nodrošināšanai, ciktāl tas ir Pasūtītāja kompetencē;
     2. Pakalpojuma sagatavošanas ietvaros veicamo montāžas un demontāžas darbu izpildes posmā nodrošina Izpildītāja tehniskajam transportam caurlaides iebraukšanai Uzveduma norises vietā 11. novembra krastmalā, Rīgā un nodrošina caurlaižu saskaņošanu ar atbildīgajiem Rīgas pilsētas pašvaldības dienestiem;
     3. veic apmaksu Līguma 2. punktā noteiktajā termiņā un kārtībā.
     4. Pasūtītājs kontrolei par pašvaldības finanšu līdzekļu izmantošanu var pieprasīt no Izpildītāja grāmatvedības dokumentus un citus darījumu apliecinošus dokumentus, kas saistīti ar šī Līguma 1. punktā minētā Pakalpojuma izpildi.

**5. Pušu atbildība**

5.1. Pasūtītājam ir tiesības pārbaudīt Uzveduma sagatavošanas un īstenošanas gaitu un, konstatējot neatbilstību šī Līguma noteikumiem, sastādīt aktu. Pēc Izpildītāja rakstveida paskaidrojuma saņemšanas, Pasūtītājs ir tiesīgs lemt par Līguma summas samazinājumu.

5.2. Ja Pakalpojuma sniegšana tiek veikta ar nokavējumu, tai skaitā netiek ievēroti Līguma 1.1. punktā noteiktie termiņi, Izpildītājs par katru nokavēto dienu maksā Pasūtītājam līgumsodu 0,5 % apmērā no Līguma kopējās summas, bet ne vairāk kā 10 % no attiecīgās Pakalpojuma daļas/ posma nesamaksātās summas.

5.3. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,5 % apmērā no nesamaksātās summas, bet ne vairāk kā 10 % no Pakalpojuma daļas/ posma nesamaksātās summas.

5.4. Termiņa kavējuma gadījumā šajā Līgumā noteiktais līgumsods tiek aprēķināts par periodu, kas sākas nākamajā kalendāra dienā pēc Līgumā noteiktā saistību izpildes termiņa un ietver dienu, kurā saistības tiek izpildītas.

5.5. Līgumsoda samaksa neatbrīvo Puses no Līguma saistību izpildes.

5.6. Pasūtītājam ir tiesības vienpusēji atkāpties no Līguma, par to paziņojot Izpildītājam, ja tiek konstatēts, ka piedāvātais pakalpojums neatbilst 1. pielikumā noteiktajām prasībām, un Pasūtītāja iebildumi netiek novērsti nekavējoties.

5.7. Izpildītājs pilnā apmērā atbild par savā rīcībā izmantotajiem materiālajiem un finanšu līdzekļiem, kā arī par Pasūtītājam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības.

**6. Nepārvarama vara**

6.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (*Force Majeure*) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.

6.2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.

6.3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.

6.4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.

6.5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.

**7. Strīdu izskatīšanas kārtība**

Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

**8. Noslēguma noteikumi**

8.1. Pēc šī Līguma parakstīšanas visas iepriekšējās pārrunas un sarakste zaudē spēku, tomēr Līguma noteikumi tulkojami atbilstoši Pasūtītāja veiktā Iepirkuma dokumentācijai, Izpildītāja iesniegtajam piedāvājumam, kā arī Publisko iepirkumu likumā (turpmāk – PIL) noteiktajiem mērķiem un principiem.

8.2.Visa informācija, kas attiecas uz Līgumu, nav izpaužama trešajām personām bez Pušu iepriekšējas rakstiskas piekrišanas, izņemot normatīvajos aktos noteiktajos gadījumos, un izmantojama tikai un vienīgi Līguma izpildes nodrošināšanai.

8.3. Vienas Puses īpašnieka vai īpašuma formas maiņa nevar būt par pamatu Līguma izbeigšanai. Līguma izpildīšanas pienākums pāriet attiecīgās Puses tiesību un saistību pārņēmējiem.

8.4. Visi Līguma grozījumi un papildinājumi ir pieļaujami tikai un vienīgi tad, ja tie nav pretrunā ar PIL noteikumiem un ir spēkā tikai gadījumā, ja tie ir noformēti rakstiski un parakstījušas abas Puses. Tie pievienojami Līgumam kā pielikumi un kļūst par Līguma neatņemamām sastāvdaļām.

* 1. Puses apņemas 5 (piecu) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
  2. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
  3. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
  4. Puses nozīmē kontaktpersonas, kuras veic savstarpēju sadarbības koordinēšanu Līguma ietvaros:
     1. Pasūtītāja kontaktpersonas: Ludmila Levite, tālr., e-pasts, Līga Ribicka, tālr., e-pasts,
     2. Izpildītāja kontaktpersona: Gundega Cekule, tālr., e-pasts
  5. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
     1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
     2. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
  6. Pielikumi ir Līguma neatņemamas sastāvdaļas un nav derīgi bez Līguma.
  7. Līgums sastādīts uz 6 (sešām) lapām latviešu valodā 2 (divos) eksemplāros, pa vienam eksemplāram katrai Pusei. Abiem eksemplāriem ir vienāds juridisks spēks.
  8. Līgumam pievienoti 3 (trīs) pielikumi:
     1. *1. pielikums* – Tehniskā specifikācija uz 23 (divdesmit trijām) lapām;
     2. *2.pielikums* – Izpildītāja Iepirkumam iesniegtais Finanšu piedāvājumu un Projekta sagatavošanas un realizēšanas izmaksu tāme kopā uz 3 (trijām) lapām,
     3. *3.pielikums* – Izpildītāja Iepirkumā iesniegtā Uzveduma sagatavošanas un realizēšanas darba un laika plāns uz 2 (divām) lapām.

1. **Pušu rekvizīti un paraksti**

|  |  |
| --- | --- |
| **Pasūtītājs**  **Rīgas domes Izglītības, kultūras un**  **sporta departaments**  Juridiskā adrese: Krišjāņa Valdemāra iela 5  Rīga, LV-1045  Tālrunis:  e-pasts:  ***Rēķinā norādāmie rekvizīti:***  *Rīgas pilsētas pašvaldība,*  *NMR kods: 90011524360*  *PVN reģ. Nr. LV90011524360*  *Adrese: Rātslaukums 1, Rīga, LV-1050*  *Rīgas domes Izglītības, kultūras un sporta departaments*  *Adrese: Krišjāņa Valdemāra ielā 5, Rīgā, LV–1010*  *Reģ. kods: 90011542169*  Banka: Luminor Bank AS  Kods: NDEALV2X  Konts: LV95NDEA0021000016170  Valsts kase  Konts: LV73TREL980259704200B  \_\_\_\_\_\_\_\_\_\_\_\_\_\_\_\_\_  *Paraksts Baiba Šmite* | Izpildītājs  **Biedrība “Staro 100”**  Reģistrācijas Nr.40008236900  Juridiskā adrese: Alauksta iela11A-23, Rīga, LV 1009  Tālrunis:  e-pasts:  Banka:  Konta  \_\_\_\_\_\_\_\_\_\_\_\_\_\_\_\_\_  *Paraksts Gundega Cekule* |